בכדי לנצל את זכויות הבניה, יש צורך בקבלת היתר בניה מהוועדה המקומית לתכנון ובניה שבתחומה מצוי הנכס. ישנה חשיבות גבוהה בבדיקת היתר הבניה אל מול הנכס הבנוי בפועל לוודא שאכן ישנה התאמה מלאה.אם ישנה אי התאמה או חריגה בין היתר הבניה למצב הבנוי בפועל, זה יכול לגרור צווי הריסה ובנוסף להקשות על קבלת משכנתה בנכס. שני גורמים אלו משמעותיים מאוד בקביעת שווי הנכס ויכולים להשפיע משמעותית על שווי השוק שלו.בבדיקת מצבו המשפטי של הנכס, אנו בוחנים את נסח הטאבו ובודקים האם רשומות בו הערות אזהרה שונות (בנוגע לרוכשים קודמים, הפקעות וכדומה) ובודקים האם רשומים עיקולים או שעבודים בנכס.בנוסף, אנו בוחנים את חוזי השכירות הקיימים בנכס בכדי לוודא שאין שם מגבלות שונות העשויות לפגוע בשווי הנכס כגון דיירים מוגנים או חוזים ארוכי טווח ללא אפשרות יציאה.